
                                                                      PATVIRTINTA
                                                               Klaipėdos r. Dituvos Aleksandro Teodoro  Kuršaičio 
                                                               pagrindinės mokyklos direktoriaus 
                                                               2024 m. rugsėjo 2 d. įsakymu Nr. D1-132
KLAIPĖDOS R. DITUVOS ALEKSANDRO TEODORO KURŠAIČIO PAGRINDINĖS MOKYKLOS PSICHOLOGO PAREIGYBĖS APRAŠYMAS 
I SKYRIUS
PAREIGYBĖ
1. Klaipėdos r. Dituvos Aleksandro Teodoro  Kuršaičio pagrindinės mokyklos (toliau – Mokykla) psichologo pareigybė priskiriama specialistų grupei.
2. Pareigybės lygis – A1 (A2).
3. Pareigybės paskirtis – teikti pagalbą mokiniams, besimokantiems Mokykloje, mokinio tėvams (globėjams, rūpintojams), mokytojams ar kitiems Mokyklos darbuotojams, įvertinti mokinio raidos ypatumus, galias ir sunkumus, psichologines, asmenybės ir ugdymosi problemas, specialiuosius ugdymosi poreikius. Padėti Mokyklos bendruomenės nariams spręsti įvairias psichologines problemas (bendravimo, nerimo, baimės ir kt.).
4. Psichologas pavaldus direktoriaus pavaduotojui ugdymui.
II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI
	5.  Darbuotojas, einantis šias pareigas, turi atitikti šiuos specialiuosius reikalavimus:
5.1. turėti aukštąjį išsilavinimą ir psichologo kvalifikaciją (specialybę) ir ne žemesnį nei psichologijos magistro kvalifikacinį laipsnis ar jam prilyginamą kvalifikaciją (ne mažiau nei 200 kreditų apimties nuosekliųjų universitetinių psichologijos krypties studijų);
5.2. gebėti teikti psichologinę pagalbą įvairių psichologinių problemų bei specialiųjų ugdymosi poreikių turintiems mokiniams;
5.3. gebėti bendrauti ir bendradarbiauti su psichologinių problemų turinčiais mokiniais, jų tėvais (globėjais, rūpintojais), mokytojais, pedagoginių psichologinių tarnybų, sveikatos priežiūros, švietimo ir kitų įstaigų darbuotojais;
5.4. mokėti naudotis informacinėmis technologijomis;
5.5. gerai mokėti lietuvių kalbą, jos mokėjimo lygis turi atitikti teisės aktais nustatytų valstybinės kalbos mokėjimo kategorijų reikalavimus;
6.6. gebėti taikyti dokumentų rengimo taisykles;
5.7. mokėti savarankiškai planuoti ir organizuoti savo veiklą, spręsti iškilusias problemas ir konfliktus, dirbti komandoje;
5.8. mokėti kaupti, sisteminti, apibendrinti informaciją ir rengti išvadas;
5.9. gebėti dirbti komandoje;
5.10. gebėti inicijuoti ir dalyvauti įgyvendinant Mokyklos bendruomenei aktualius projektus; 
5.11. žinoti ir gebėti taikyti Lietuvos Respublikos Konstituciją, Lietuvos Respublikos įstatymus, Lietuvos Respublikos Vyriausybės nutarimus, kitus teisės aktus, reglamentuojančius psichologo darbą; 
5.12. tobulinti kvalifikaciją Mokyklos psichologo veiklos organizavimo, psichologinio konsultavimo, švietimo, vertinimo ir kt. klausimais.
III SKYRIUS
ŠIAS PAREIGAS EINANČIO DARBUOTOJO FUNKCIJOS
6. Šias pareigas einantis darbuotojas vykdo šias funkcijas:
6.1. įvertina mokinio galias ir sunkumus, raidos ypatumus, psichologines, asmenybės ir ugdymosi problemas, vaiko brandumą mokytis pagal pradinio ir pagrindinio ugdymo programas;
6.2. bendradarbiauja su mokytoju, specialiuoju pedagogu, logopedu, socialiniu pedagogu ir kitais su mokiniu dirbančiais specialistais, numatant ugdymo tikslų ir uždavinių pasiekimo būdus, dirba Mokyklos Vaiko gerovės komisijoje;
6.3. konsultuoja psichologinių, asmenybės ir ugdymosi problemų turinčius mokinius, jų tėvus (globėjus, rūpintojus) šių problemų sprendimo klausimais;
6.4. rengia individualias rekomendacijas mokinio psichologinėms, asmenybės ir ugdymosi problemoms spręsti;
6.5. konsultuoja mokinius profesijos pasirinkimo klausimais;
6.6. inicijuoja, rengia ir įgyvendina psichologinių problemų prevencijos programas, padedančias išvengti psichologinių, asmenybės ir ugdymo problemų bei veiksmingiau ugdyti psichologinių, asmenybės ir ugdymo problemų turinčius mokinius;
6.7. dalyvauja formuojant teigiamą Mokyklos bendruomenės požiūrį į psichologinių, asmenybės ir ugdymo problemų turinčius mokinius bei jų ugdymą kartu su bendraamžiais; 
6.8. šviečia Mokyklos bendruomenę vaiko raidos psichologijos, pedagoginės ir socialinės psichologijos klausimais;
6.9. renka ir kaupia informaciją, reikalingą konsultuojamų mokinių problemoms spręsti, bendradarbiaudamas su Mokyklos bendruomene, esant būtinybei – su kitomis institucijomis (Vaiko teisių apsaugos tarnybomis, psichikos sveikatos centrais, policija ir kt.), bei atlieka mokinių veiklos ir elgesio pamokų metu stebėseną;
6.10. teikia informaciją apie mokinius, turinčius psichologinių, asmenybės ir ugdymo problemų, suinteresuotiems asmenims ar institucijoms, susijusioms su šių mokinių ugdymu, gavęs tėvų (globėjų, rūpintojų) sutikimą;
6.11. atlieka aktualius Mokykloje psichologinius tyrimus atsižvelgdamas į Mokyklos bendruomenės poreikius;
6.12. rengia projektus, programas, vykdo juos; vykdo ir dalyvauja Mokyklos vykdomuose projektuose, programose;
6.13. tvarko ir pildo savo darbo dokumentus;
6.14. derina su Mokyklos direktoriumi bei Mokytojų taryba metinės veiklos prioritetus ir pagal juos rengia savo veiklos programą mokslo metams;
6.15. planuoja atliekamų darbų kiekį (krūvį) pagal savo turimų etatinių valandų Mokykloje skaičių ir derina jį su Mokyklos administracija;
6.16. skiria pusę savo darbo laiko tiesioginiams ryšiams su psichologinės pagalbos gavėjais, likusiu darbo laiku tvarko mokinių įvertinimų duomenis, dokumentus, rengia rekomendacijas, prevencines programas, ruošiasi konsultacijoms, paskaitoms, tobulina profesinę kvalifikaciją. Darbo grafiką derina su Mokyklos direktoriumi. Darbo laiko grafikas pagal situaciją gali būti keičiamas;
6.17. vykdo kitus Mokyklos vadovo pavedimus, susijusius su psichologo funkcijomis.
7. Mokyklos psichologas atsako už korektišką gautų duomenų panaudojimą, turimos informacijos konfidencialumą, savo darbo kokybę bei mokinių saugumą savo darbo metu.
8. Psichologas už savo veiklą atsiskaito vieną kartą per metus Mokytojų tarybos posėdyje.
                   9. Teikiama Pagalba gali būti derinama su socialine pedagogine, specialiąja pedagogine pagalba.
10. Pagalba teikiama vadovaujantis Lietuvos Respublikos švietimo įstatymu, kitais teisės aktais, reglamentuojančiais Vaiko gerovės užtikrinimą, Mokyklos nuostatais, Darbo tvarkos taisyklėmis, Etikos kodeksu, Asmens duomenų apsaugos taisyklėmis ir pareigybės aprašymu.
11. Informacija apie Pagalbos gavėjus, jų problemos turinį ir teiktą Pagalbą laikoma konfidencialia. Teisės aktų numatyta tvarka ji gali būti teikiama švietimo pagalbos specialistams ir (ar) kitiems asmenims, kurie yra susiję su mokinio asmenybės ir ugdymosi problemų sprendimu (nepažeidžiant psichologo profesinės etikos reikalavimų).
12.  Psichologo atsako už teikiamos Pagalbos kokybę, tinkamą informacijos apie Pagalbos gavėjus naudojimą. 

